Source: http://www.officemap.sk/page/termsOfUse
Timestamp: 2017-09-25 04:24:20+00:00
Document Index: 9088880

Matched Legal Cases: ['§ 2', '§ 2', '§ 2', '§ 2', '§ 3', '§ 11', '§ 10', '§ 2', '§ 4', '§ 5', '§ 6', '§ 2', '§ 1', '§ 2']

Kancelárie na prenájom - Mapa kancelárií
Moje obľúbené: Vygenerovať mapu Vygenerovať mapu Porovnať Porovnať Opýtať sa na označené kancelárie
Tieto pravidlá a podmienky (ďalej ako "Pravidlá") upravujú prevádzku a používanie internetovej stránky officemap.sk (ďalej ako "Webová stránka"). Ustanovenia týchto Pravidiel sú jediným zdrojom úpravy práv a povinností osôb, ktoré využívajú túto Webovú stránku, čím nie sú dotknuté zákonné podmienky ustanovené právnymi predpismi.
Prevádzkovateľom Webovej stránky je spoločnosť Colliers International, spol. s r. o., so sídlom Suché Mýto 1, 811 03 Bratislava, Slovenská republika, IČO: 36 618 322, zapísaná v Obchodnom registri Okresného súdu Bratislava I, Oddiel: Sro, Vložka č.: 30622/B, spoločnosť s ručením obmedzeným založená podľa právneho poriadku Slovenskej republiky so základným imaním vo výške 10.000,- Eur (ďalej ako "Prevádzkovateľ").
Webová stránka predstavuje internetovú platformu vytvorenú na poskytovanie informačných služieb (poskytovanie informácií o realitnom trhu prostredníctvom zobrazovania webových stránok a to automaticky alebo podľa požiadaviek Používateľa) a ďalších nižšie uvedených služieb.
Za používateľov Stránky sa považujú len podnikateľské subjekty špecifikované v § 2 odsek 3 týchto Pravidiel (ďalej ako "Používatelia").
Prevádzkovateľ sa zaväzuje poskytovať Používateľom služby v rozsahu a za podmienok uvedených v týchto Pravidlách.
Používanie Informačných služieb prostredníctvom Webovej stránky vyžaduje nasledovné technické predpoklady:
pripojenie do siete INTERNET;
internetový prehliadač spôsobilý zobrazovať dokumenty vo formáte HTML umiestnené v sieti INTERNET.
Používatelia sa zaväzujú rešpektovať zákaz zneužívania elektronickej komunikácie s komunikačným systémom Prevádzkovateľa spôsobom, že by doň umiestňovali alebo z neho sťahovali obsah, ktorý by mohol spôsobiť:
kolísanie alebo preťaženie informačných systémov Prevádzkovateľa alebo iných subjektov, ktoré sú priamo alebo nepriamo zúčastnené na poskytovaní elektronických služieb;
poškodenie záujmov tretích osôb, všeobecne uznávaných spoločenských noriem alebo porušenie ustanovení právnych predpisov.
Prevádzkovateľ je oprávnený zamedziť prístup k takým dátam, o ktorých sa dozvie alebo mu o nich bude poskytnutá dôveryhodná informácia, že obsah dát poskytnutých Používateľom je v rozpore so zákonom. Prevádzkovateľ nezodpovedá Používateľovi za akúkoľvek škodu, ktorá vznikne v dôsledku zamedzenia prístupu k dátam, ktorých obsah je v rozpore so zákonom. V prípade, ak Prevádzkovateľ získa dôveryhodnú informáciu o rozpore dát so zákonom, je povinný oboznámiť Používateľa so zámerom zamedziť prístup k takým dátam.
§ 2 PRAVIDLÁ PREVÁDZKY WEBOVEJ STRÁNKY A POUŽÍVANIA JEJ OBSAHU
Využívanie Webovej stránky jej Používateľmi je bezplatné, avšak prístup k niektorým častiam Webovej stránky vyžaduje registráciu. Pre potreby registrácie musí mať Používateľ aktívne e-mailové konto. Za účelom registrácie je Používateľ povinný vyplniť formulár a zaslať ho na uvedenú e-mailovú adresu. Po vyplnení a odoslaní formulára získa Používateľ aktivačný link na pripojenie k jeho účtu, ktorý mu umožní prístup k materiálom na Stránke, ktorých prehliadanie vyžaduje registráciu. Registrácia nie je možná pre kontá e-mailových adries vytvorených na bezplatnej internetovej doméne.
Webová stránka je určená na zverejňovanie informácií o realitnom trhu a informácií o službách poskytovaných Prevádzkovateľom. Na Webovej stránke sú poskytované najmä nasledovné služby:
zverejňovanie informácií o ponukách prenájmu komerčných nehnuteľností ponúkaných prostredníctvom Webovej Stránky s možnosťou zaslania priameho dopytu;
umožnenie zadania objednávky sprostredkovateľských alebo iných služieb.
Stránka je určená Používateľom – podnikateľom (t.j. Používateľom, ktorí využívajú firemnú e-mailovú adresu). Fyzické osoby, ktoré nie sú podnikateľmi a zamestnanci subjektov, ktoré vykonávajú konkurenčnú činnosť voči Prevádzkovateľovi (najmä realitné poradenstvo, sprostredkovateľské služby, správu nehnuteľností) môžu získať neobmedzený prístup na Webovú stránku iba na základe predchádzajúceho súhlasu Prevádzkovateľa.
Prevádzkovateľ je oprávnený zrušiť účet Používateľa aj bez uvedenia dôvodu, avšak len po predchádzajúcom informovaní Používateľa o takomto rozhodnutí. Prevádzkovateľ je najmä oprávnený zrušiť účet Používateľa, ktorý v rámci formuláru špecifikovaného v § 2 odsek 1 týchto Pravidiel nevyplnil požadované informácie alebo uviedol nesprávne či nepravdivé údaje. Bez ohľadu na vyššie uvedené je Prevádzkovateľ oprávnený pozastaviť využívanie účtu Používateľovi v prípade, ak má podozrenie, že informácie uvedené na Webovej stránke využíva na aktivitu konkurenčnú k činnosti Prevádzkovateľa, ako je špecifikovaná v § 2 odsek 3 týchto Pravidiel.
Využívanie materiálov zverejnených na Webovej stránke zo strany Používateľov v žiadnom prípade nezakladá nadobudnutie akýchkoľvek práv k týmto materiálom alebo informáciám v nich uvedených v prospech Používateľov.
Prevádzkovateľ je povinný overovať správnosť údajov zverejňovaných na Webovej stránke s odbornou starostlivosťou, avšak tieto údaje sa môžu líšiť od skutočnosti. Vzhľadom na uvedené, Prevádzkovateľ nenesie zodpovednosť za dôveryhodnosť a autentickosť údajov uvedených na Webovej stránke. Používateľ je povinný preveriť si pravdivosť údajov získaných z Webovej stránky predtým, než na základe nich uskutoční akékoľvek, osobitne podnikateľské rozhodnutia.
Prevádzkovateľ nezodpovedá za akékoľvek chyby alebo výpadky v dostupnosti Webovej stránky. Prevádzkovateľ je oprávnený kedykoľvek pozastaviť činnosť Webovej stránky a to aj bez uvedenia dôvodu. Prevádzkovateľ si vyhradzuje právo na vykonávanie údržby systému, ktorá môže spôsobiť ťažkosti pri užívaní Webovej stránky alebo môže jej využívanie znemožniť. Plánované termíny a doby trvania takýchto úkonov budú zverejnené na Webovej stránke.
V prípade, ak porušenie týchto Pravidiel zo strany Používateľa spôsobí vznik škody tretej osobe alebo Prevádzkovateľovi, je Používateľ povinný takúto škodu odstrániť.
§ 3 OCHRANA OSOBNÝCH ÚDAJOV
Prevádzkovateľ je povinný chrániť osobné údaje Používateľov.
Používateľ, ktorý sa registruje za účelom získania prístupu k informáciám na Webovej stránke, súhlasí s postupom Prevádzkovateľa pri spracovaní jeho osobných údajov, ktorý je v súlade s § 11 zákona č. 122/2013 Z.z. o ochrane osobných údajov v znení neskorších predpisov (ďalej ako "Zákon o ochrane osobných údajov"), Prevádzkovateľ nie je povinný zabezpečiť si výslovný súhlas Používateľa so spracovaním jeho osobných údajov podľa § 10 Zákona o ochrane osobných údajov.
Používateľ má právo kedykoľvek nahliadnuť do svojich osobných údajov. Ďalej je Používateľ oprávnený zmeniť svoje osobné údaje alebo požadovať ich odstránenie. Na základe žiadosti Používateľa, zaslanej na e-mailovú adresu Prevádzkovateľa uvedenú v § 2 ods. 1 týchto Pravidiel, je Prevádzkovateľ povinný opraviť údaje vyplnené Používateľom alebo odstrániť účet Používateľa z Webovej stránky. Prevádzkovateľ je povinný odstrániť osobné údaje Používateľa, ktorého účet bol zrušený.
§ 4 ZODPOVEDNOSŤ PREVÁDZKOVATEĽA
Prevádzkovateľ nezodpovedá za akékoľvek konanie alebo rozhodnutia Používateľa uskutočnené po návšteve Webovej stránky ani za využitie informácií nachádzajúcich sa na nej a nezodpovedá ani za akékoľvek následky použitia informácií získaných Používateľom z Webovej stránky, najmä nezodpovedá podľa zákona č. 22/2004 Z.z. o elektronickom obchode a o zmene a doplnení zákona o štátnej kontrole vnútorného trhu vo veciach ochrany spotrebiteľa v znení neskorších predpisov.
Prevádzkovateľ nezodpovedá za akékoľvek obmedzenie prístupu spôsobené technickými dôvodmi alebo za akékoľvek iné poruchy alebo výpadky, ktoré znemožňujú alebo sťažujú využitie Webovej stránky.
§ 5 ÚČINNOSŤ PRAVIDIEL, ZMENY PRAVIDIEL
Pravidlá nadobúdajú účinnosť odo dňa ich zverejnenia na Webovej stránke. Prevádzkovateľ si vyhradzuje právo kedykoľvek a v akomkoľvek rozsahu meniť tieto Pravidlá.
Akékoľvek zmeny Pravidiel nadobúdajú účinnosť od momentu ich zverejnenia na Webovej stránke. Každý Používateľ, ktorý má záujem využívať informácie obsiahnuté na Webovej stránke vyhlasuje, že (i) sa oboznámil s týmito Pravidlami, (ii) súhlasí s obsahom Pravidiel a (iii) zaväzuje sa dodržiavať ich ustanovenia.
V prípade uskutočnenia akýchkoľvek zmien v Pravidlách sa Prevádzkovateľ zaväzuje zverejniť o tom informáciu na Webovej stránke v časti Pravidlá a podmienky.
§ 6 ZÁVEREČNÉ USTANOVENIA
Prevádzkovateľ vyhlasuje, že v súvislosti so službami poskytovanými Používateľovi poskytuje obsah chránený autorským právo a právnou úpravou ochrany duševného vlastníctva a ďalej poskytuje materiály obsahujúce ochranné známky a Používateľ je povinný dodržiavať právnu úpravu sa vzťahujúcu k nim. Akékoľvek kopírovanie, pozmeňovanie alebo verejná prezentácia týchto materiálov je možná len so súhlasom Prevádzkovateľa, ak nebolo dohodnuté alebo zákonom nie je stanovené inak.
Akékoľvek sťažnosti na nefunkčnosť Webovej stránky je potrebné zaslať na e-mailovú adresu uvedenú v § 2 odsek 1 týchto Pravidiel alebo na adresu admin@officemap.sk.
Používatelia sú oprávnení zaslať Prevádzkovateľovi sťažnosti v súvislosti s ním poskytovanými službami.
Sťažnosti je potrebné zaslať písomne doporučenou poštou na adresu Prevádzkovateľa uvedenú v § 1 týchto Pravidiel alebo na jeho e-mailovú adresu uvedenú v § 2 odsek 1.
Sťažnosti je potrebné zaslať v lehote 30 dní odo dňa, kedy služba bola alebo mala byť poskytnutá.
Správne vyplnená sťažnosť musí obsahovať najmä nasledovné údaje:
prihlasovacie meno Používateľa;
meno, priezvisko a adresu Používateľa;
opis problému, ktorý je predmetom sťažnosti.
Prevádzkovateľ sa zaväzuje vynaložiť úsilie na to, aby sa vysporiadal so sťažnosťou do 14 dní odo dňa jej prijatia Prevádzkovateľom. Prevádzkovateľ je povinný bezodkladne informovať Používateľa o spôsobe vyriešenia jeho sťažnosti prostredníctvom e-mailovej alebo poštovej komunikácie.
V prípade nedodržania vyššie uvedených pravidiel podávania sťažnosti nie je možné takejto sťažnosti vyhovieť.
Akékoľvek otázky, ktoré nie sú upravené v týchto Pravidlách, sa spravujú ustanoveniami právneho poriadku Slovenskej republiky.
Vygenerovať mapu
Opýtať sa na označené kancelárie
Na našich stránkach používame cookies
Používanie officemap.sk bez zmien na nastaveniach Vášho servera znamená, že cookies sa budú zobrazovať na Vašej obrazovke. Hľadajte viac.